**Ministru kabineta noteikumu projekta**

**“Grozījums Ministru kabineta 2011.gada 27.decembra**

 **noteikumos Nr.1012 “Šaujamieroču, lielas enerģijas pneimatisko**

 **ieroču un gāzes pistoļu (revolveru) vienotās uzskaites kārtība””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījums Ministru kabineta 2011.gada 27.decembra noteikumos Nr.1012 “Šaujamieroču, lielas enerģijas pneimatisko ieroču un gāzes pistoļu (revolveru) vienotās uzskaites kārtība”” tika izstrādāts pēc Latvijas Bankas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar likuma “Par Latvijas Banku” 42.3panta otrās daļas 3., 6. un 7.punktu uz Aizsardzības pārvaldes darbinieka amatu, kura pienākumu pildīšanai izsniedzams šaujamierocis vai lielas enerģijas pneimatiskais ierocis, var pretendēt un attiecīgajā amatā var tikt nodarbināta persona, kurai nav diagnosticēti psihiski traucējumi, alkohola, narkotisko, psihotropo vai toksisko vielu atkarība vai uzvedības traucējumi, kas dod pamatu apšaubīt personas spēju ievērot ieroču aprites nosacījumus, tai nav fizisku trūkumu, kuru dēļ persona nav spējīga lietot šaujamieroci vai lielas enerģijas pneimatisko ieroci, kā arī tai nav ierobežotas (atņemtas uz laiku) ieroču iegādāšanās, glabāšanas vai nēsāšanas tiesības. Atbilstoši minētā likuma 42.2panta pirmās daļas 3.punktam, lai nodrošinātu Aizsardzības pārvaldes pamatuzdevumu pildīšanu, Latvijas Banka ir tiesīga pieprasīt ziņas no Ieroču reģistra, lai pārliecinātos par to, vai fiziskā persona, kura pretendē uz Aizsardzības pārvaldes darbinieka amatu vai ieņem šo amatu, atbilst šā likuma 42.3 panta otrās daļas 3., 6. un 7.punktā noteiktajām prasībām.Ministru kabineta 2011.gada 27.decembra noteikumu Nr.1012 “Šaujamieroču, lielas enerģijas pneimatisko ieroču un gāzes pistoļu (revolveru) vienotās uzskaites kārtība” (turpmāk - Noteikumi) 10.punkts noteic, kādas ziņas ārstniecības iestādes iekļauj Ieroču reģistrā par personas veselības stāvokļa atbilstību ieroču glabāšanai (nēsāšanai) un darbam ar ieročiem. Noteikumu 26.punktā ir noteikts izsmeļošs to institūciju uzskaitījums, kuras ir tiesīgas izmantot Ieroču reģistrā iekļautās ziņas normatīvajos aktos noteikto funkciju veikšanai. Savukārt Noteikumu 27.punkts noteic, ka Ieroču reģistrā iekļautās ziņas izmanto reģistra lietotājs (amatpersona vai darbinieks), kuram, pamatojoties uz šo noteikumu 26.punktā minētās institūcijas pieprasījumu, centrs ir piešķīris reģistra lietošanas tiesības. Ņemot vērā minēto, nepieciešams veikt grozījumus Noteikumos, paredzot, ka Latvijas Bankas Aizsardzības pārvalde ir tiesīga piekļūt un izmantot Ieroču reģistrā iekļautās ziņas normatīvajos aktos noteikto funkciju veikšanai. |
| 3. | Projekta izstrādē iesaistītās institūcijas | Iekšlietu ministrija, Latvijas Banka. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas Informācijas centrs, Latvijas Bankas Aizsardzības pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, III, IV, V, VI – projekts šīs jomas neskar.

Iekšlietu ministrs Rihards Kozlovskis

Valsts sekretāre Ilze Pētersone – Godmane

Dz.Rancāne, 67219419

dzintra.rancane@iem.gov.lv